**Dan Brown** (født 22. juni 1964) er en amerikansk forfatter som skriver spenningsromaner. Han er kjent for romanen *Da Vinci-koden* fra 2003.

Oppvekst og utdanning
---------------------

Brown vokste opp i Exeter i New Hampshire i USA, som den eldste av tre barn. Moren hans Constance, eller Connie, var profesjonell musiker og spilte orgel i kirken. Faren hans skrev lærebøker og var matematikklærer ved Phillips Exeter Academy fra 1968 og frem til han pensjonerte seg i 1997. Phillips Exeter Academy var en eksklusiv internatskole, noe som medførte at han måtte bo på skolen, noe også resten av familien gjorde.

Miljøet i Exeter var stort sett kristent. Brown sang i kirken, gikk på søndagsskole og deltok på kristne sommerleirer i store deler av oppveksten. Han gikk på den offentlige skolen frem til niende klassetrinn, da han begynte på Phillips Exeter Academy. Her var han ferdig i 1982, og ble så immatrikulert ved Amherst College. Her ble han medlem i Psi Upsilon-fellesskapet, hvor både presidenter, senatorer og andre kjente personligheter har vært medlem. Her spilte han squash og sang i Amherst Glee Club. Han tok her sin grad i 1986.

Musikk-karriere og samliv
-------------------------

Brown gikk ut av Amherst med beste karakterer både i engelsk og spansk i 1986 og ville prøve seg på å lage lydeffekter med en synthesizer, og han spilte inn en kassett som het *SynthAnimals*, som inneholder blant annet låtene «Happy Frogs» og «Suzuki Elephants». Denne kassetten solgte han noen hundre kopier av og startet et innspillingsselskap som han kalte Dalliance. I 1990 produserte han *Perspective*, et album som hadde en mer voksen målgruppe. Denne solgte han også noen hundre eksemplarer av.

I 1991 flyttet han til Hollywood for å prøve seg som låtskriver og pianist. For å tjene penger jobbet han på Beverly Hills Preparatory School. Under oppholdet i Los Angeles ble han med i National Academy of Songwriters. Det var der han traff Blythe Newlon, som var Academy's Director of Artist Development. Utenom den offisielle jobben hennes tok Blythe på seg oppgaven med å fremme Browns prosjekter; hun skrev til pressen for ham, fikk tak i oppdrag og skaffet ham kontakter som kunne være viktige for karrieren.

Etter hvert utviklet det seg et personlig forhold mellom Brown og Newlon. Dette ble ikke kjent før i 1993, da Brown flyttet tilbake til New Hampshire og fikk vite at Newlon ville flytte med ham. De giftet seg i 1997 i Pea Porridge Pond, som ligger nær North Conway i New Hampshire. I tillegg til å være en stor støtte for Browns musikalske karriere, har Blythe også hatt stor påvirkning på Browns karriere som forfatter. Det siste musikalske verket er CD-en *Dan Brown*, som inneholder låtene «976-Love» og «If You Believe in Love».

Blythe er kunsthistoriker og maler. Hun er behjelpelig med å skaffe bakgrunnsmateriale til hans romaner.

De to ble skilt i desember 2019.

Heltidsforfatter
----------------

I 1996 bestemte Brown seg for å bli forfatter på heltid etter å ha undervist i engelsk ved Phillips Exeter, og i 1998 kom *Den digitale festning* ut. Blythe gjorde mye av jobben med å skrive presseuttalelser, få Brown med i tv-programmer og sette opp intervjuer og liknende for ham. Noen måneder senere kom den humoristiske boka *The Bald Book* ut, opprinnelig i Blythes navn, men forlaget sa at det hovedsakelig var Brown som hadde skrevet den.

I 2000 kom *Engler og demoner* ut, og bare få måneder senere, i 2001, kom *Iskaldt bedrag*. Browns tre første romaner hadde forholdsvis liten suksess, sett i lyset av hans fjerde roman: *Da Vinci-koden*. *Da Vinci-koden* var en suksess uten like; den toppet The New York Times' bestselgerliste allerede etter én uke på markedet. Den blir nå ansett for å være en av de mestselgende bøkene i historien, med over 80 millioner solgte kopier på verdensbasis. Den er oversatt til 44 forskjellige språk. Suksessen gjorde også at salgstallene til de andre bøkene hans økte. Inntektene på *Da Vinci-koden* skal ha vært på utrolige 1,6 milliarder kroner, og i oktober 2004 donerte Brown og søsknene 14 millioner kroner til Phillips Exeter Academy til ære for faren. 

I 2006 ble filmen *Da Vinci-koden* lansert. Det ble en svært omdiskutert film, til tross for varierende tilbakemeldinger. Brown produserte selv både filmmusikk og koder til filmen. I 2009 ble filmen *Engler og demoner* lansert, og i *Inferno* kom i 2016. Suksessen har ført til at Brown i 2005 var med på lista over «World's 100 Most Influential People» av TIME Magazine.

Bibliografi
-----------

### Bøker

* *Den digitale festning*, engelsk originaltittel: *Digital Fortress* (1998)
* *Engler og demoner*, engelsk originaltittel: *Angels and Demons* (2000)
* *Iskaldt bedrag*, engelsk originaltittel: *Deception Point* (2001)
* *Da Vinci-koden*, engelsk originaltittel: *The Da Vinci Code* (2003)
* *Det tapte symbol*, engelsk originaltittel: *The Lost Symbol* (2009)
* *Inferno*, engelsk originaltittel: *Inferno* (2013)
* *Opprinnelse*, engelsk originatittel: *Origin* (2017)

#### Humor

* *187 Men to avoid: A Survival Guide for the Romantically Frustrated Woman*, 1995, Berkeley Publishing Group, sammen med Danielle Brown (pseudonym til kona Blythe Brown)
* *The Bald Book*, 1998, sammen med Blythe Brown

### Musikk

* *SynthAnimals*, et barnealbum
* *Perspective*, 1990, Dalliance. Musikk-CD
* *Dan Brown*, 1993, DBG Records
* *Angels & Demons*, 1995, DBG Records
* *Musica Animalia*, 2003, en veldedighets-CD for organisasjonen Families First

Oversettelser til norsk
-----------------------

|  |  |
| --- | --- |
| **Norsk tittel** | **Oversetter** |
| *Den digitale festning* | Peter A. Lorentzen |
| *Engler og demoner* | Peter A. Lorentzen |
| *Iskaldt bedrag* | Kjell Olaf Jensen og Peter A. Lorentzen |
| *Da Vinci-koden* | Peter A. Lorentzen |
| *Det tapte symbol* | Kjell Olaf Jensen |
| *Inferno* | Kjell Olaf Jensen |
| *Opprinnelse* | Kjell Jørgen Holbye |

Referanser
----------

1. ↑   Encyclopædia Britannica Online, Encyclopædia Britannica Online-ID biography/Dan-Brown, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   Munzinger Personen, Munzinger IBA 00000025259, besøkt 9. oktober 2017[Hentet fra Wikidata]
4. ↑   Babelio, Babelio forfatter-ID 4394[Hentet fra Wikidata]
5. ↑  ; *Autorités BnF*; besøksdato: 10. oktober 2015; BNF-ID: 14529449m.
6. ↑   *Tsjekkias nasjonale autoritetsdatabase*, NKC-identifikator xx0008745, Wikidata Q13550863,
7. ↑   The Many Sides to Dan Brown, New York Times, 1/9-2021, engelsk
8. ↑  «Dan Brown tilbake», VG Nett 29. oktober 2009
9. ↑  ««The 2005 TIME 100: Dan Brown»». Arkivert fra originalen 20. juli 2010. Besøkt 26. desember 2009.

Eksterne lenker
---------------

* (en) Offisielt nettsted Rediger på Wikidata

* (en) Dan Brown – kategori av bilder, video eller lyd på Commons Rediger på Wikidata
* (en) Dan Brown på Internet Movie Database Rediger på Wikidata

* (en) Dan Brown hos The Movie Database Rediger på Wikidata
* (en) Dan Brown på Discogs Rediger på Wikidata

* (en) Dan Brown på MusicBrainz Rediger på Wikidata

* (en) Dan Brown på Songkick Rediger på Wikidata
* (en) Dan Brown på Twitter Rediger på Wikidata

* (en) Dan Brown på Facebook Rediger på Wikidata

  


| * v
* d
* r
Dan Brown |
| --- |
| Romaner | *Den digitale festning* (1998) • *Engler & demoner* (2000) • *Iskaldt bedrag* (2001) • *Da Vinci-koden* (2004) • *Det tapte symbol* (2009) • *Inferno* (2013) |  |
| Filmatiserte verker | *Da-Vinci-koden* (2006) • *Engler & demoner* (2009) • *Inferno* (2016) |
| Relatert | Utgitte CD-plater • Robert Langdon |

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** BBC Things **·** Munzinger (iba) **·** MusicBrainz
 |